# Bacilová červienka

### Z Wikipédie

| Wikipédia nie je lekárske konzílium! Informácia, ktorú podáva tento článok, nemôže nahradiť návštevu lekára!

Medzinárodná klasifikácia chorôb
Hlavný kód

- A03 - BACILOVÁ ČERVIENKA (DYZENTÉRIA) - ŠIGELÓZA

Ostatné kódy

- A03.0 - Šigelóza zapríčinená Shigella dysenteriae (Šigelóza skupiny A (Šigova-Kruseho dyzentéria))
- A03.1 - Šigelóza zapríčinená Shigella flexneri (Šigelóza skupiny B)
- A03.2 - Šigelóza zapríčinená Shigella boydii (Šigelóza skupiny C)
- A03.3 - Šigelóza zapríčinená Shigella sonnei (Šigelóza skupiny D)
- A03.8 - Iné šigelózy
- A03.9 - Nešpecifikovaná šigelóza (Bacilárna dyzentéria NS)

Bacilová červienka alebo bacilová dyzentéria alebo šigelóza je črevná bakteriálna infekcia vyvolaná gramnegatívnymi nepohyblivými tyčinkami z rodu Shigella. Rod sa delí na štyri podskupiny, ktoré sú vyvolávateľom jednotlivých typov šigelózy.

## [úprava] Patogenéza

Hlavným vyvolávateľom klinických príznakov je enterotoxín, ktorý produkujú najmä šigely skupiny A a ich prienik do vnútra buniek sliznice hrubého čreva. Tu sa množia, spôsobujú následne zánik bunky, vznik nekrózy a krvácajúcich vredov. Infekcia touto skupinou má i najzávažnejší klinický priebeh. Infekcia je obmedzená na črevo, šigely takmer nikdy neprenikajú do krvného obehu.

## [úprava] Epidemiológia

Zdrojom infekcie je výhradne človek. Šigely sú málo odolné, no na infekciu stačí veľmi malá dávka. Je to typická "choroba špinavých rúk", ktorá sa vyskytuje v miestach, kde na malej ploche žije pri nízkej hygiene väčší počet ľudí (kasárne, robotnícke ubytovne, azylové tábory, slumy a podobne).

## [úprava] Diagnostika

Choroba sa diagnostikuje kultivačne zo stolice (dôkazom prítomnosti šigely vo vzorke). Môžný je vznik bacilonosičstva, ktoré treba po preliečení vylúčiť.

## [úprava] Liečba

Je cielená na likvidáciu pôvodcu - podávajú sa antibiotiká: ampicilín, tetracyklín a sulfonamidy, prípadne ich deriváty. Pribúdajú však rezistentné kmene. Veľmi dôležitá je symptomatická liečba, najmä doplňovanie tekutín a elektrolytov, ktoré sa strácajú pri ťažkých hnačkách.

## [úprava] Zdroj

- Bednář a kol. Lékařská speciální mikrobiologie a parazitologie. Triton, 1994.

Zdroj: "http://sk.wikipedia.org../../../b/a/c/Bacilov%C3%A1_%C4%8Dervienka.html"

Kategórie: A03 Bacilová červienka (dyzentéria) - šigelóza | Črevné infekčné choroby

##### Views

- Stránka
- Diskusia
- Aktuálna verzia

##### Hľadaj